Прайшло тры з палавінай гады. Баляслаў закончыў 9 класаў, Карл — сем. Нечакана на ўвесь свёт загрукатала навальніца вайны. Ужо 30 чэрвеня немцы былі каля нашага раённага цэнтра. Нязваных гасцей любанцы сустрэлі смяротнымі пачастункамі: у адну з аўтамашын, у якіх ехалі фашысты, паляцелі гранаты. Некалькі салдат адправіліся на той свет. Немцы адкрылі агонь з аўтаматаў, потым кінуліся на пошукі бандытаўале іх і след прастыў. Вестка аб дзёрзкім нападзе на гітлераўцаў імгненна абляцела ўвесь Любань. Кацярына Іосіфаўна закалацілася ад страху, яна не знаходзіла сабе месца... 